कबड्डी प्रतियोगिता में ग्राम करेड़ी विजेता और कनार्दी उपविजेता
तराना | श्री तिलकेश्वर महादेव पशु मेला में आयोजित तीन दिनी कबड्डी प्रतियोगिता का समापन रविवार शाम को हुआ। इसमें क्षेत्र की 22 टीमों ने भाग लिया था। प्रतियोगिता में ग्राम करेड़ी विजेता टीम रही। वहीं ग्राम कनार्दी उपविजेता टीम रही। अतिथि मार्केटिंग अध्यक्ष लक्ष्मणसिंह बडाल, महेश जोशी एडवोकेट, ओंकारसिंह गलगच, दिनेश जैन थे। अध्यक्षता नगर परिषद अध्यक्ष उमेश शर्मा ने की। अतिथि स्वागत जितेंद्र धनगर, शक्तिसिंह परिहार, भरत डाबर ने किया। 12 मार्च को मेला के समापन समारोह में विजेता टीम करेड़ी को 21 हजार एवं उपविजेता टीम कनार्दी को 11 हजार रुपए का पुरस्कार दिया जाएगा। इस अवसर पर पार्षदगण नगर परिषद स्टाफ एवं नागरिक उपस्थित थे। जानकारी दिनेशचंद्र वाजपेयी ने दी।
awa_Deva hin_Deva